CELEX: 32001D0573
Language: ro
Date: 2001-07-23 00:00:00
Title: Decizia Consiliului din 23 iulie 2001 de modificare a Deciziei 2000/532/CE a Comisiei în ceea ce privește lista de deșeuri

Anunţ juridic important

|

32001D0573

Official Journal L 203 , 28/07/2001 P. 0018 - 0019 Ediţie specială în limba cehă Chapter 15 Volume 06 P. 165  - 166 Ediţie specială în limba estonă Chapter 15 Volume 06 P. 165  - 166 Ediţie specială în limba maghiară Chapter 15 Volume 06 P. 165  - 166 Ediţie specială în limba lituaniană Chapter 15 Volume 06 P. 165  - 166 Ediţie specială în limba letonă Chapter 15 Volume 06 P. 165  - 166 Ediţie specială în limba malteză Chapter 15 Volume 06 P. 165  - 166 Ediţie specială în limba polonă Chapter 15 Volume 06 P. 165  - 166 Ediţie specială în limba slovacă Chapter 15 Volume 06 P. 165  - 166 Ediţie specială în limba slovenă Chapter 15 Volume 06 P. 165  - 166

		20010723Decizia Consiliuluidin 23 iulie 2001de modificare a Deciziei 2000/532/CE a Comisiei în ceea ce privește lista de deșeuri(2001/573/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Directiva 91/689/CEE a Consiliului din 12 decembrie 1991 privind deșeurile periculoase [1], în special articolul 1 alineatul (4),având în vedere propunerea Comisiei,întrucât:(1) O listă comunitară de deșeuri a fost stabilită prin Decizia 2000/532/CE a Comisiei din 3 mai 2000 de înlocuire a Deciziei 94/3/CE a Comisiei de stabilire a unei liste de deșeuri în temeiul articolului 1 litera (a) din Directiva 75/442/CEE a Consiliului privind deșeurile și a Deciziei 94/904/CE a Consiliului de stabilire a unei liste de deșeuri periculoase în temeiul articolului 1 alineatul (4) din Directiva 91/689/CEE a Consiliului privind deșeurile periculoase [2].(2) Articolul 1 alineatul (4) din Directiva 91/689/CEE impune statelor membre să notifice Comisia cu privire la deșeurile care nu sunt incluse pe lista de deșeuri periculoase și despre care consideră că prezintă una sau mai multe dintre caracteristicile enumerate în anexa III la directiva în cauză. Mai multe state membre au adresat o notificare Comisiei cu privire la deșeuri cu conținut de clorosilani, deșeuri cu conținut de siliconi și materiale de construcții cu conținut de azbest și au solicitat adaptarea în consecință a listei de deșeuri periculoase.(3) Din motive de claritate, este necesar să fie prevăzut în mod expres că poate fi considerat nepericulos doar amestecul de grăsime și ulei rezultat din separarea ulei/apă care conține numai ulei și grăsimi comestibile.(4) Decizia 2000/532/CE ar trebui modificată în consecință.(5) Măsurile prevăzute de prezenta decizie nu sunt în conformitate cu avizul emis de comitetul instituit prin articolul 18 din Directiva 75/442/CEE din 15 iulie 1975 privind deșeurile [3]. În consecință, ele trebuie adoptate de Consiliu, în temeiul articolului 18 din Directiva 75/442/CEE,ADOPTĂ PREZENTA DECIZIE:Articolul 1Anexa la Decizia 2000/532/CE se modifică în conformitate cu anexa la prezenta decizie.Articolul 2Prezenta decizie se aplică de la 1 ianuarie 2002.Articolul 3Prezenta decizie se adresează statelor membre.Adoptată la Bruxelles, 23 iulie 2001.Pentru ConsiliuPreședinteleA. Neyts-Uyttebroeck[1] JO L 377, 31.12.1991, p. 20, directivă astfel cum a fost modificată prin Directiva 94/31/CE (JO L 168, 2.7.1994, p. 28).[2] JO L 226, 6.9.2000, p. 3, decizie astfel cum a fost modificată prin Decizia 2001/119/CE (JO L 47, 16.2.2001, p. 32).[3] JO L 194, 25.07.1975, p. 39, directivă astfel cum a fost modificată ultima dată prin Decizia 96/305/CE a Comisiei (JO L 135, 6.6.1996, p. 32).--------------------------------------------------20010723ANEXĂAnexa la Decizia 2000/532/CE se modifică după cum urmează:1. numărul de intrare 06 08 02 denumit "deșeuri cu conținut de clorosilani" se înlocuiește cu următorul text:"06 08 02* | deșeuri cu conținut de siliconi periculoși" |2. numărul de intrare 07 02 16 denumit "deșeuri cu conținut de siliconi" se înlocuiește cu următorul text:"07 02 16* | deșeuri cu conținut de siliconi periculoși |07 02 17 | deșeuri cu conținut de siliconi, alții decât cei enumerați la 07 02 16" |3. numărul de intrare 17 06 05 denumit "materiale de construcții cu conținut de azbest" se înlocuiește cu următorul text:"17 06 05* | materiale de construcții cu conținut de azbest [1] |4. numărul de intrare 19 08 09*, denumit "amestec de grăsime și ulei rezultat din separarea ulei/apă care conține ulei și grăsimi comestibile" se înlocuiește cu următorul text:"19 08 09 | amestec de grăsime și ulei rezultat din separarea ulei/apă care conține numai ulei și grăsimi comestibile" |[1] În ceea ce privește depozitarea deșeurilor, statele membre pot decide să amâne intrarea în vigoare a acestei intrări până la stabilirea unor măsuri corespunzătoare pentru tratarea și eliminarea deșeurilor de materiale de construcții cu conținut de azbest. Aceste măsuri se stabilesc în conformitate cu procedura prevăzută la articolul 17 din Directiva 1999/31/CE a Consiliului privind depozitarea deșeurilor în rampe (JO L 182, 16.7.1999, p. 1) și se adoptă până la 16 iulie 2002."--------------------------------------------------